Nafarroako Parlamentuko Mahaiak, 2021eko abenduaren 13an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea COVID-19aren pasaportea egiaztatzeko aplikazio bati buruz Ángel Ansa Echegaray jaunak aurkezturiko galdera.

**2.** Nafarroako Parlamentuko Aldizkari Ofizialean argitara dadin agintzea.

**3.** Nafarroako Gobernuari igortzea, Legebiltzarreko Erregelamenduko 194. artikuluak agindutakoari jarraikiz, idatzizko erantzuna bidal dezan.

Iruñean, 2021eko abenduaren 13an

Lehendakaria: Unai Hualde Iglesias

GALDERAREN TESTUA

Nafarroako Gorteetako kide den eta Navarra Suma talde parlamentarioari atxikia dagoen Ángel Ansa Echegaray jaunak, Legebiltzarreko Erregelamenduko 188. artikuluan eta hurrengoetan ezarritakoaren babesean, galdera hau aurkezten dio Unibertsitateko, Berrikuntzako eta Eraldaketa Digitaleko kontseilariari, idatziz erantzun dakion:

Nafarroako Gobernuak, ez du departamentuaren bidez inolako aplikaziorik garatu COVIDaren pasaportea egiaztatzeko, ostalaritzako sektoreari banatzeko eta, hartara, egiaztapena zuzen egin ahal izateko izaten ari diren arazo guztiak ekiditeko. Zergatik?

Iruñean, 2021eko abenduaren 9an

Foru parlamentaria: Ángel Ansa Echegaray